Jean-Marie Le Clézio

**Jean-Marie Gustave Le Clézio**, známy ako **J. M. G. Le Clézio** (* 13. apríl 1940, Nice, Francúzsko) je francúzsky spisovateľ. 

V roku 2008 získal Nobelovu cenu za literatúru  s odôvodnením, že ide o „autora zlomu, poetického dobrodružstva a zmyslovej extázy, prieskumníka ľudstva za hranicami súčasnej civilizácie“.

## Život
Le Cléziov otec pochádzal z Veľkej Británie a matka z Francúzska. Obaja však mali bretónsky pôvod. Detstvo prežil striedavo v Nigérii, Francúzsku a Británii. Jeho literárny debut sa datuje do roku 1948, keď ako osemročný napísal knižku o mori. 

Niekoľko rokov strávil v Londýne a Bristole, presťahoval sa do Spojených štátov, aby tam pracoval ako učiteľ. Počas roka 1967 slúžil vo francúzskej armáde v Thajsku, ale bol rýchlo prevelený do Mexika za to, že protestoval proti sexuálnej turistike. Koniec povinnej vojenskej služby strávil v Mexiku. 

V roku 1963 debutoval románom  „Le Procès-verbal“, za ktorý dostal Renaudotovu cenu. Počas celého života veľa cestoval (Nigéria, Thajsko, Mexiko, Austrália) a dlhodobo býval medzi indiánmi v Paname a Guatemale, kde načerpal námety pre romány a knihy esejí. Od roku 1990 žije so svojou marockou manželkou striedavo v Albuquerque v Novom Mexiku, na ostrove Mauritius a tiež na juhu Francúzska vo svojom rodisku v Nice. Vyučoval na univerzitách v Bangkoku, Bostone a Mexiku.

## Literárna tvorba
### Diela preložené do slovenčiny a češtiny
* Zápis o katastrofě (1965)
* Horečka (1969)
* Púšť (1985)
* Mondo a iné príbehy (1987)
* Bludná hvězda (1996)
* Lullaby (1996) 
*Zlatá rybka (2000)
* Ritornel hladu (2010) 
* Diego a Frida (2010) 

### Formalistické výskumy v prvých rokoch
Vydaním svojich prvých diel  (Procès-verbal, La Fièvre, Le Déluge) v 60. rokoch 20. storočia sa mladý spisovateľ priblížil ku formalistickým výskumom Nového románu, hlavne George Pereca, Michela Butora a Nathalie Sarrautovej. Tým, že do svojich diel zahŕňa tému smútku, strachu a bolesti človeka žijúceho v mestskom prostredí, pokračuje v existencionalistických otázkach a tvrdeniach. Nadviazal hlavne na Alberta Camusa. „Procès-verbal“ pripomína dielo „Cudzinec“, hoci je tu zároveň určitá podoba s románom „Nexus“ od Henryho Millera.

### Vplyv ciest a kultúrneho bádania
Od konca 60. rokov získali Le Cléziove diela osobnejší tón, sú menej poznačené formalizmom, napriek tomu neoslabujú myšlienkovú revoltu. V jeho publikáciách prevláda téma objavovania iného a nepoznaného, záujem o ekológiu (Terra Amata, Le Livre des fuites, La Guerre). Stále väčší vplyv na  jeho tvorbu majú jeho cesty do zahraničia, hlavne pobyt medzi Indiánmi v Mexiku (próza „Les Géants“).

Jeho eseje zobrazujú meditatívne napredovanie podnietené kultúrou Indiánov kmeňa Embera, čo smeruje k panteizmu (L’Extase matérielle), indiánskou spoločnosťou, snovými predstavami a drogovými experimentami (Mydriase, Haï) a tiež neustále prítomnú tému hľadania úniku zo súčasnej západnej mestskej spoločnosti. Jeho úvahy sú podmienené aj inými vplyvmi. Autor uvádza ako svoju inšpiráciu básnikov Johna Keatsa a W. H. Audena. 

Priznáva aj silný vplyv J. D. Salingera, ktorého čítal najviac zo všetkých autorov, Williama Faulknera a Ernesta Hemingwaya. Od prvého prevzal tému rozporu medzi jednotlivcom a spoločnosťou, od druhého lyriku a vnútorný monológ a prúd vedomia a od tretieho prejav a vystupovanie autora-cestovateľa. Zároveň sa dáva ovplyvňovať Lautréamontovým mysticizmom, o ktorom napísal dizertačnú prácu a niekoľko článkov, a niektorými postojmi a metódami Henriho Michauxa (nenávisť voči spoločnosti, drogy ako nástroj na rozširovanie vedomia), ktorému venoval svoju diplomovú prácu. 

Dal sa ovplyvniť aj prejavmi duchovného rozporu Antonina Artauda, ktorého vníma ako *predchodcu toho sna o novej zemi, kde je všetko možné, o návrate ku koreňom vedy a poznania, (…) tohoto sna, ktorý je zmesou násilia a mysticizmu.*  Skrátka, Le Clézio sa nám javí ako nenásytný čitateľ prahnúci po objavovaní a odhaľovaní, čo dokazuje písaním predhovorov pre najrozmanitejších autorov: Margaret Mitchellová, Lao Še, Thomas Mofolo, V.S. Naipaul a ďalší.

Jeho literárny vývoj vedie k tvorbe fiktívnych románov inšpirovaných putovaním, snívaním a meditáciami, čo nachádza pozitívny ohlas u čitateľov, počnúc „Mondo et autres histoires" z roku 1978 a najmä „Le Désert“ z roku 1980. Od tej doby je Le Clézio charakterizovaný ako nezaraditeľný a pokračuje v skúmaní tém nepoznaného v „Le Chercheur d’or“, „Onitsha“ alebo „Poisson d’or“.

## Polemika
V septembri 2012 Le Clézio cítil potrebu zasiahnuť do polemiky, ktorá sa rozvírila okolo eseje Richarda Milleta s názvom „Langue fantôme, suivi d'Éloge littéraire d’Anders Breivik“ (slov. Fantomatický jazyk, spolu s Literárnym chválospevom na Andersa Breivika). Le Clézio ohodnotil Milletovu esej ako „trúchlivý výplod“ a „odpudzujúcu“. Millet považuje zo svojej strany J.M.G. Le Clézia za príklad „postliteratúry“, ktorú pranieruje a pokračuje, že „jeho štýl je rovnako hlúpy, ako naivná je jeho manichejská vízia sveta a jeho románom chýba energia rozprávania.“ V jednom rozhovore to upresnil: „Nie som anti-Le Clézio. Myslím si, že jeho syntax je hlúpa, to znamená, že je trochu „gnan-gnan“ (slov. malátna), že je presným odrazom jeho myslenia, ktoré zachádza do propagandy, lacného multikultúrneho myslenia, manichejského. Bieli, západniari, sú všetci strašní, ale Indiáni atď. sú úžasní... Le Clézio je perfektný predstaviteľ tohto úpadku štýlu.“

## Prijatie kritiky a publika
Le Clézio začal byť známy už od roku 1963, kedy mu vyšla prvotina a dostal Renaudotovu cenu. Neskôr sa mu ušiel skutočný úspech po vyjdení zbierky „Mondo et autres histoires“ a hlavne románu „Désert“, ktorý vyšiel v 1980. V roku 1994 ho čitatelia časopisu „Lire“ označili za najväčšieho frankofónneho spisovateľa pred Nathalie Sarraute, Claude Simon, Françoise Sagan, Michel Tournier a Julien Gracq (cena *Prix du plus grand écrivain francophone du magazine Lire*).

Le Clézio je jeden z najprekladanejších francúzsky píšucich spisovateľov na svete. Jeho diela boli preložené do nemčiny, angličtiny, katalánčiny, čínštiny, kórejčiny, dánčiny, španielčiny, gréčtiny, taliančiny, japončiny, holandčiny, portugalčiny, ruštiny, švédčiny, slovenčiny, češtiny atď.

## Romány, novely
*    *Le Procès-verbal*, roman, Gallimard, « Le Chemin », Paris, 1963, 250 p. (prix Renaudot), vydanie s ilustráciami Edmond Baudoin, Futuropolis, Gallimard, 1989
*    *Le Jour où Beaumont fit connaissance avec sa douleur*, nouvelle, Mercure de France, L'écharpe d’Iris, Paris, 1964
*    *La Fièvre*, nouvelles, Gallimard, « Le Chemin », Paris, 1965, 237 p.
*    *Le Déluge*, roman, Gallimard, « Le Chemin », Paris, 1966, 288 p.
*    *Terra Amata*, roman, Gallimard, « Le Chemin », Paris, 1967, 248 p.
*    *Le Livre des fuites*, roman, Gallimard, « Le Chemin », Paris, 1969, 290 p.
*    *La Guerre*, roman, Gallimard, « Le Chemin », Paris, 1970, 295 p.
*    *Les Géants*, roman, Gallimard, « Le Chemin », Paris, 1973, 320 p.
*    *Voyages de l'autre côté*, nouvelles, Gallimard, « Le Chemin », Paris, 1975, 308 p.
*    *Mondo et autres histoires*, contes, Gallimard, Paris, 1978, 278 p.
*    *Désert*, roman, Gallimard, « Le Chemin », Paris, 1980, 410 p. (grand prix de littérature Paul-Morand de l'Académie française)
*    *La Ronde et autres faits divers*, nouvelles, Gallimard, « Le Chemin », Paris, 1982, 235 p. (ISBN 2-07-021395-1)
*    *Le Chercheur d'or*, roman, Gallimard, Paris, 1985, 332 p. (ISBN 2-07-070247-2)
*    *Voyage à Rodrigues*, roman, Gallimard, « Le Chemin », Paris, 1986
*    *Printemps et autres saisons*, roman, Gallimard, « Le Chemin », Paris, 1989, 203 p. (ISBN 2-07-071364-4)
*    *Onitsha*, roman, Gallimard, Paris, 1991, 250 p. (ISBN 2-07-072230-9)
*    *Étoile errante*, roman, Gallimard, Paris, 1992, 339 p. (ISBN 2-07-072650-9)
*    *Pawana*, roman, Paris, Gallimard, 1992, 54 p. (ISBN 2-07-072806-4)
*    *La Quarantaine*, roman, Gallimard, Paris, 1995, 464 p. (ISBN 2-07-0743187)
*    *Poisson d'or*, roman, Gallimard, 1996, 255 p.
*    *Hasard, suivi de Angoli Mala*, romans, Gallimard, Paris, 1999, 290 p. (ISBN 2-07-075537-1)
*  *Cœur brûle et autres romances*, nouvelles, Gallimard, Paris, 2000, 187 p. (ISBN 2-07-075980-6)
*     *L'enfant de sous le pont*, roman, Lire c'est partir, Paris, 2000
*     *Fantômes dans la rue*, éditions Elle, Aubin Imprimeur, Poitiers, 2000
*     *Révolutions*, roman, Gallimard, Paris, 2003, 554 p. (ISBN 2-07-076853-8)
*     *L'Africain*, portrait de son père, Mercure de France, « Traits et portraits », Paris, 2004, 103 p. (ISBN 2-7152-2470-2)
*     *Ourania*, roman, Gallimard, « Collection Blanche », Paris, 2006, 297 p. (ISBN 2-07-077703-0)
*     *Ritournelle de la faim*, roman, Gallimard, « Collection Blanche », Paris, 2008
*     *Histoire du pied et autres fantaisies*, nouvelles, Gallimard, Paris, 2011 (ISBN 978-2070136346)

### Eseje
*   *L'Extase matérielle*, Gallimard, « Le Chemin », Paris, 1967, 229 p.
*   *Haï, Skira*, « Les Sentiers de la création », Genève, 1971, 170 p.
*   *Mydriase*, ilustrácie Vladimir Veličković, Fata Morgana, Saint-Clément-la-Rivière, 1973 ; konečná verzia 1993, 62 p. (ISBN 2-85194-071-6)
*   *Vers les icebergs*, Fata Morgana, « Explorations », Montpellier, 1978, 52 p. (obsahuje text Iniji od Henri Michaux)
*    *L'Inconnu sur la terre*, Gallimard, « Le Chemin », Paris, 1978, 325 p.
*    *Trois villes saintes*, Gallimard, Paris, 1980, 81 p.
*    Édition de bibliophilie : *Chancah (première ville de Trois villes saintes)*, litografie Tony Soulié, Les Bibliophiles de France, 2012
*    *Civilisations amérindiennes*, Arléa, Paris, 1981
*    *Le Rêve mexicain ou la pensée interrompue*, Gallimard, « NRF Essais », Paris, 1988, 248 p. (ISBN 2-07-071389-X)
*    *Diego et Frida*, Stock, « Échanges », Paris, 1993, 237 p. + [12] p. de pl. (ISBN 2-234-02617-2)
*    *Ailleurs, entretiens avec Jean-Louis Ezine*, Arléa, 1995, 124 p.
*    *La Fête chantée*, Gallimard, « Le Promeneur », 1997, 256 p.
*    *Gens des nuages* (s Jémia Le Clézio, fotografie Bruno Barbey), récit de voyage, Stock, « Beaux Livres », 1997
*    *Raga. Approche du continent invisible, Le Seuil, « Peuples de l'eau* », Paris, 2006, 135 p. (ISBN 2-02-089909-4)
*   *Ballaciner,* Gallimard, 2007 (ISBN 978-2070784844)

### Detská literatúra
* *Les Géants*
* *Lullaby*, 1980
* *La Grande Vie* spolu s Peuple du ciel
* *Peuple du ciel*, 1980
* *Peuple du ciel*, spolu s *Les Bergers* 1981
* *Balaabilou*, 1985
* *Villa Aurore* 1999
* *Villa Aurore,* spolu s *Orlamonde* 1998
* *L'enfant de sous le pont*, 2000
* *Celui qui n'avait jamais vu la mer*, spolu s *La Montagne ou le dieu vivant* 	
* *Voyage au pays des arbres*

## Ocenenia
* 1963 : prix Renaudot za Le Procès-verbal
* 1972 : prix Valery-Larbaud (ex æquo spolu s Frida Weissman)
* 1980 : grand prix de littérature Paul-Morand l'Académie française, za dielo pri príležitosti vydania románu Désert,
* 1992 : prix international Union latine des littératures romanes
* 1996 : prix des téléspectateurs de France Télévisions, za La Quarantaine
* 1997 : grand prix Jean-Giono, za súborné dielo
* 1997 : prix Puterbaugh
* 1998 : prix Prince-Pierre-de-Monaco, za súborné dielo pri príležitosti vydania Poisson d'or
* 2008 : prix Stig Dagerman, za súborné dielo pri príležitosti vydania Raga

## Vyznamenania
* Dôstojník Čestnej légie - 1. 1. 2009
* Aztécky orol - mexické vyznamenanie - 14. 9. 2010

## Referencie

## Iné projekty

## Externé odkazy
* Britannica - Le Clézio  
* Novinky.cz - článok 
* Le Monde - článok   
* Guardian - článok 
* Larousse - Le Clézio 
* Le Cléziova reč pri odovzdávaní Nobelovej ceny 

## Zdroj

Kategória:Osobnosti z Nice
Kategória:Francúzski spisovatelia románov
Kategória:Nositelia Nobelovej ceny za literatúru
Kategória:Francúzski nositelia Nobelovej ceny